Στο Άρθρο 46, περίπτ. 2.α, του Ν. 4456/2017 (ΦΕΚ Αρ. 24, Τεύχ. Α΄/1-3-2017), αναφέρονται τα εξής:

**Άρθρο 46**

**Ρυθμίσεις θεμάτων έργων και οργανισμών εγγείων βελτιώσεων**

«2.α) Για την πρόσληψη προσωπικού με σύμβαση εργασίας ιδιωτικού δικαίου, αορίστου ή ορισμένου χρόνου, στους Οργανισμούς Εγγείων Βελτιώσεων (ΟΕΒ) και στον Αρδευτικό Οργανισμό Στυμφαλίας Ασωπού Κορινθίας (ΑΟΣΑΚ), ακολουθείται η εξής διαδικασία:

αα) Το αίτημα πρόσληψης προσωπικού, υπογεγραμμένο από τον Πρόεδρο του ΔΣ του Οργανισμού, υποβάλλεται στην οικεία Περιφέρεια, συνοδευόμενο από εισηγητική έκθεση για την αναγκαιότητα πρόσληψης του αιτούμενου προσωπικού.

ββ) Η Περιφέρεια μεριμνά για την έκδοση γνώμης από τον οικείο νομικό σύμβουλο σχετικά με την αναγκαιότητα των προσλήψεων, η οποία διαβιβάζεται μαζί με το αίτημα, εντός διμήνου από την ημερομηνία παραλαβής τους, στον Συντονιστή της οικείας Αποκεντρωμένης Διοίκησης ή στον Ασκούντα καθήκοντα Γενικού Γραμματέα Αποκεντρωμένης Διοίκησης για την τελική έγκριση.

γγ) Η τελική έγκριση εκδίδεται από τον Συντονιστή της οικείας Αποκεντρωμένης Διοίκησης ή από τον Ασκούντα καθήκοντα Γενικού Γραμματέα Αποκεντρωμένης Διοίκησης, εντός μηνός από την ημερομηνία διαβίβασης του αιτήματος από την Περιφέρεια.

β) Το προσωπικό που προσλαμβάνεται από τους ΟΕΒ και τον ΑΟΣΑΚ με σύμβαση εργασίας ιδιωτικού δικαίου ορισμένου χρόνου, για την κάλυψη εποχικών ή έκτακτων αναγκών τους, δεν εμπίπτει στους περιορισμούς της παρ. 6 του άρθρου 11 του ν. 3833/2010 (Α΄140), όπως ισχύει, και των άρθρων 5 και 6 του π.δ. 164/2004 (Α΄134), όπως ισχύουν».

Επομένως στους ΟΕΒ,

από 1-3-2017 και εξής παύουν να ισχύουν οι διατάξεις του Π.Δ. 64/2004 «Ρυθμίσεις για τους εργαζόμενους με συμβάσεις ορισμένου χρόνου στο Δημόσιο Τομέα», καθώς και οι σχετικές εγκύκλιοί τους.

Από 1-3-2017 ισχύει η παραπάνω διαδικασία για τις προσλήψεις του προσωπικού τους.-